CELEX: 62006CA0014
Language: el
Date: 2008-04-01 00:00:00
Title: Συνεκδικασθείσες υποθέσεις C-14/06 και C-295/06: Απόφαση του Δικαστηρίου (τμήμα μείζονος συνθέσεως) της 1ης Απριλίου 2008 — Ευρωπαϊκό Κοινοβούλιο (C-14/06) και Βασίλειο της Δανίας (C-295/06) κατά Επιτροπής των Ευρωπαϊκών Κοινοτήτων (Οδηγία 2002/95/EK — Είδη ηλεκτρικού και ηλεκτρονικού εξοπλισμού — Περιορισμός της χρήσεως ορισμένων επικίνδυνων ουσιών — Δεκαβρωμοδιφαινυλαιθέρας (DecaBDE) — Απόφαση 2005/717/ΕΚ της Επιτροπής — Εξαίρεση του DecaBDE από την απαγόρευση χρήσεως — Προσφυγή ακυρώσεως — Εκτελεστικές αρμοδιότητες της Επιτροπής — Παράβαση της εξουσιοδοτικής διατάξεως)

9.5.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 116/2
            
         Απόφαση του Δικαστηρίου (τμήμα μείζονος συνθέσεως) της 1ης Απριλίου 2008 — Ευρωπαϊκό Κοινοβούλιο (C-14/06) και Βασίλειο της Δανίας (C-295/06) κατά Επιτροπής των Ευρωπαϊκών Κοινοτήτων
   (Συνεκδικασθείσες υποθέσεις C-14/06 και C-295/06) (1)
   
   (Οδηγία 2002/95/EK - Είδη ηλεκτρικού και ηλεκτρονικού εξοπλισμού - Περιορισμός της χρήσεως ορισμένων επικίνδυνων ουσιών - Δεκαβρωμοδιφαινυλαιθέρας (DecaBDE) - Απόφαση 2005/717/ΕΚ της Επιτροπής - Εξαίρεση του DecaBDE από την απαγόρευση χρήσεως - Προσφυγή ακυρώσεως - Εκτελεστικές αρμοδιότητες της Επιτροπής - Παράβαση της εξουσιοδοτικής διατάξεως)
   (2008/C 116/04)
   Γλώσσες διαδικασίας: η αγγλική και η δανική
   Διάδικοι
   
      Προσφεύγοντες: Ευρωπαϊκό Κοινοβούλιο (εκπρόσωποι: K. Bradley, A. Neergaard και I. Klavina) (C-14/06) και Βασίλειο της Δανίας (εκπρόσωποι: J. Molde, B. Weis Fogh και J. Bering Liisberg) (C-295/06)
   
      Παρεμβαίνοντες υπέρ των προσφευγόντων: Βασίλειο της Δανίας (υπόθεση C-14/06) (εκπρόσωποι: J. Molde, B. Weis Fogh και J. Bering Liisberg), Πορτογαλική Δημοκρατία (εκπρόσωποι: L. Fernandes και M. J. Lois), Δημοκρατία της Φινλανδίας (εκπρόσωπος: A. Guimaraes-Purokoski), Βασίλειο της Σουηδίας (εκπρόσωπος: A. Kruse) και Βασίλειο της Νορβηγίας (εκπρόσωποι: I. Djupvik, K. Waage, K. B. Moen και E. Holmedal, δικηγόρος)
   
      Καθής: Επιτροπή των Ευρωπαϊκών Κοινοτήτων (εκπρόσωποι: X. Lewis, M. Κωνσταντινίδης και H. Støvlbæk)
   
      Παρεμβαίνον υπέρ της καθής: Ηνωμένο Βασίλειο της Μεγάλης Βρετανίας και της Βόρειας Ιρλανδίας (εκπρόσωποι: V. Jackson και J. Maurici, barrister)
   Αντικείμενο της υποθέσεως
   Ακύρωση της αποφάσεως της Επιτροπής, της 13ης Οκτωβρίου 2005 [κοινοποιηθείσας υπό τον αριθμό Ε(2005) 3754], για την τροποποίηση με στόχο την προσαρμογή στην τεχνική πρόοδο του παραρτήματος της οδηγίας 2002/95/ΕΚ του Ευρωπαϊκού Κοινοβουλίου και του Συμβουλίου, της 27ης Ιανουαρίου 2003, σχετικά με τον περιορισμό της χρήσης ορισμένων επικίνδυνων ουσιών σε είδη ηλεκτρικού και ηλεκτρονικού εξοπλισμού (ΕΕ L 271, σ. 48) — Εξαίρεση του δεκαβρωμοδιφαινυλαιθέρα (DecaBDE) από την απαγόρευση εμπορίας που επέβαλε το άρθρο 4, παράγραφος 1, της οδηγίας 2002/95/ΕΚ, χωρίς να τηρηθούν οι προϋποθέσεις του άρθρου 5, παράγραφος 1, της εν λόγω οδηγίας
   Διατακτικό της αποφάσεως
   Το Δικαστήριο αποφασίζει:
   
               1)
            
            
               Ακυρώνει το σημείο 2 του παραρτήματος της αποφάσεως 2005/717/ΕΚ της Επιτροπής, της 13ης Οκτωβρίου 2005, για την τροποποίηση με στόχο την προσαρμογή στην τεχνική πρόοδο του παραρτήματος της οδηγίας 2002/95/ΕΚ του Ευρωπαϊκού Κοινοβουλίου και του Συμβουλίου σχετικά με τον περιορισμό της χρήσης ορισμένων επικίνδυνων ουσιών σε είδη ηλεκτρικού και ηλεκτρονικού εξοπλισμού.
            
         
               2)
            
            
               Διατηρεί έως και τις 30 Ιουνίου 2008 τα αποτελέσματα του σημείου 2 του παραρτήματος της αποφάσεως 2005/717.
            
         
               3)
            
            
               Καταδικάζει την Επιτροπή των Ευρωπαϊκών Κοινοτήτων στα δικαστικά έξοδα του Ευρωπαϊκού Κοινοβουλίου και Βασιλείου της Δανίας στην υπόθεση C-295/06.
            
         
               4)
            
            
               Το Βασίλειο της Δανίας, στην υπόθεση C-14/06, η Πορτογαλική Δημοκρατία, η Δημοκρατία της Φινλανδίας, το Βασίλειο της Σουηδίας, το Ηνωμένο Βασίλειο της Μεγάλης Βρετανίας και της Βόρειας Ιρλανδίας και το Βασίλειο της Νορβηγίας φέρουν τα δικαστικά τους έξοδα.
            
         
      (1)  ΕΕ C 86 της 8.4.2006.